**Grozījumi Ministru kabineta 2020.gada 9.jūnija noteikumos Nr.373**

**“Kārtība, kādā sertificē civilās aviācijas gaisa kuģu lidojumu**

**apkalpes locekļu apmācību sniedzējus”**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir noteikt, kā apstiprinātās mācību organizācijas var iegūt tiesības veikt angļu valodas zināšanu pārbaudes gaisa kuģu lidojumu apkalpes locekļiem.Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” 31.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Komisijas 2011.gada 3.novembra Regulu (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (turpmāk – regula Nr.1178/2011) I pielikuma FCL.055 punktā a) apakšpunktā ir noteikts, ka lidmašīnu, helikopteru, vertikālās pacelšanās un nosēšanās gaisa kuģu un dirižabļu pilotiem, kam ir jālieto radio tālrunis, nav atļauts izmantot savu apliecību un kvalifikāciju tiesības, ja apliecībā nav apstiprinājuma, ka pilots pārvalda angļu valodu vai valodu, kas lidojumu laikā tiek izmantota radio saziņā. Minētā punkta d) apakšpunktā noteiktas īpašas prasības instrumentālo lidojumu kvalifikācijas (IR) vai maršruta instrumentālo lidojumu kvalifikācijas (EIR) turētājiem, tas ir, IR vai EIR turētāji apliecina spēju lietot angļu valodu. Latvijas Republikā nav izstrādāta un ieviesta latviešu valodas aviācijas radiofrazioloģija, līdz ar to Latvijas Republikas gaisa telpā komunikācija starp gaisa kuģa lidojumu apkalpes locekli un gaisa satiksmes vadības dispečeru tiek nodrošināta tikai angļu valodā. Ņemot vērā minēto un regulas Nr.1178/2011 I pielikuma FCL.055 punkta prasības, gaisa kuģu lidojumu apkalpes locekļiem, saņemot apliecību, ir jābūt apliecinājumam par iegūtu angļu valodas zināšanu līmeni (vismaz 4.līmenis – operatīvais līmenis). Atbilstoši regulas Nr.1178/2011 I pielikuma FCL.055 punkta b) apakšpunktā noteiktajam, apliecinājumu par iegūtu angļu valodas zināšanu līmeni, gaisa kuģu lidojumu apkalpes loceklim, nokārtojot attiecīgu angļu valodas zināšanu pārbaudi, var izsniegt jebkuras Eiropas Savienības dalībvalsts aviācijas kompetentās iestādes apstiprināta valodas zināšanu pārbaudes organizācija. Aviācijas valodu zināšanas pārbaudes, tajā skaitā angļu valodas, veic ievērojot Starptautiskās civilās aviācijas organizācijas (ICAO) dokumentā "ICAO valodas prasmes prasību īstenošanas rokasgrāmata" (*doc 9835*) noteiktās prasības. Minētajā Starptautiskās civilās aviācijas organizācijas (ICAO) dokumentā arī ir noteiktas prasības valodas zināšanu pārbaudes organizāciju apstiprināšanai. Latvijas Republikā līdz 2020.gada beigām aviācijas angļu valodas zināšanu pārbaudi varēja nokārtot valsts aģentūrā “Civilās aviācijas aģentūra” (turpmāk – Civilās aviācijas aģentūra). Civilās aviācijas aģentūrai bija noslēgts sadarbības līgums ar Lielbritānijas aviācijas kompetentās iestādes apstiprinātu valodu zināšanu pārbaudes organizāciju “Myflower”. Taču līdz ar Lielbritānijas izstāšanos no Eiropas Savienības, tā ir uzskatāma par trešo valsti un visas Lielbritānijas aviācijas kompetentās iestādes apstiprinātās aviācijas organizācijas vairs nav uzskatāmas par atbilstošām regulas Nr.1178/2011 prasībām. Līdz ar to Civilās aviācijas aģentūrā no 2021.gada 1.janvāra vairs nav iespējams nokārtot angļu valodas zināšanu pārbaudi.Šobrīd gaisa kuģu lidojumu apkalpes locekļiem ir plašas iespējas aviācijas angļu valodas zināšanu pārbaudi kārtot “online” vietnē, ko piedāvā citu Eiropas Savienības dalībvalstu aviācijas kompetento iestāžu apstiprinātas valodas zināšanu pārbaudes organizācijas. Taču ir nepieciešams nodrošināt iespēju gan gaisa kuģu apkalpes locekļiem angļu valodas zināšanu pārbaudi kārtot Latvijā klātienē, gan Latvijas Republikā apstiprinātām mācību organizācijām sniegt šādu pakalpojumu.Eiropas Savienības Aviācijas drošības aģentūras (EASA) dokumenta "Pieņemamie līdzekļi atbilstības nodrošināšanai. FCL daļa" AMC1 FCL.055 punkta n) apakšpunktā ir noteikti pamata kritēriji valodas zināšanu pārbaudes organizāciju apstiprināšanai, lai tās atbilstu regulas Nr.1178/2011 FCL.055 punkta prasībām. Tiesību aktu projekts paredz, ka valodas zināšanu pārbaudes organizācijas apstiprinājumu var iegūt jau Latvijas Republikā sertificēta mācību organizācija, izstrādājot valodas zināšanu pārbaudes programmu. Līdz ar to nav nepieciešams izstrādāt atsevišķu tiesisko regulējumu par valodas zināšanu pārbaudes organizācijas apstiprināšanu, bet gan papildināt jau esošos Ministru kabineta 2020.gada 9.jūnija noteikumos Nr.373 “Kārtība, kādā sertificē civilās aviācijas gaisa kuģu lidojumu apkalpes locekļu apmācību sniedzējus” (turpmāk – noteikumi Nr.373) ar atsevišķu sadaļu, kurā noteiktas prasības valodas zināšanu pārbaudes programmas apstiprināšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību** **un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikā apstiprinātās mācību organizācijas (šobrīd – 6 apstiprinātas mācību organizācijas). |
| 2. | Tiesiskā regulējuma ietekme uz tautsaimniecību un administratīvo slogu | Tiesību akta projekta tiesiskais regulējums pozitīvi ietekmēs tautsaimniecību un sabiedrības mērķgrupas, ņemot vērā, ka tiesiskais regulējumus pilnveido vienotos pamatprincipus aviācijas angļu valodas zināšanu pārbaudes veikšanai, kas sekmēs gaisa kuģu lidojumu drošumu. |
| 3. | Administratīvo izmaksu monetārs novērtējums | Administratīvās izmaksas, kas saistītas ar noteikumu projekta 9.1.apakšpunktā minētā iesnieguma iesniegšanu Civilās aviācijas aģentūrā, atzītajai struktūrai nepārsniegs 2000 eiro gadā. Administratīvās izmaksas Civilās aviācijas aģentūrai, kuras darbinieks veiks informācijas sniegšanas, pieņemšanas, apkopošanas, apstrādes un uzglabāšanas pienākumus, kas saistīti ar tiesību akta projekta 2. punktā minēto angļu valodu zināšanu pārbaudes programmas apstiprināšanas kārtību, nepārsniegs 2000 eiro gadā. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Tiesību aktā ietverta atsauce uz:Komisijas 2011.gada 3.novembra Regulu (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (publicēta “Eiropas Savienības Oficiālajā Vēstnesī” L 311, 25.11.2011) (turpmāk – regula Nr.1178/2011). |
| 2. | Citas starptautiskās saistības | Tiesību aktā ietverta atsauce uz:Starptautiskās civilās aviācijas organizācijas (*ICAO*) dokumenta "ICAO valodas prasmes prasību īstenošanas rokasgrāmata" (*doc 9835*);Eiropas Savienības Aviācijas drošības aģentūras (*EASA*) dokumenta "Pieņemamie līdzekļi atbilstības nodrošināšanai. FCL daļa" (publicēti http://www.vvc.gov.lv/export/sites/default/docs/LRTA/Likumi/Acceptable\_Means\_of\_Compliance\_and\_Guidance\_Material\_to\_Part-FCL.pdf). |
| 3. | Cita informācija | ICAO Doc.9835 šobrīd ir pieejams tikai angļu valodā Civilās aviācijas aģentūras tīmekļvietnē (https://www.caa.gov.lv/lv/ar-lr-tiesibu-aktiem-saistitie-starptautiskie-dokumenti). Minētais dokuments ir iesniegts Valsts valodas centram tulkošanai. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Komisijas 2011.gada 3.novembra Regulu (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (publicēta “Eiropas Savienības Oficiālajā Vēstnesī” L 311, 25.11.2011) (turpmāk – regula Nr.1178/2011). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1178/2011 I pielikuma  FCL.055. punkts | Projekta 1.; 2. un 4.punkts. | Tiesību norma ieviesta daļēji, tas ir, attiecībā uz valodas zināšanu pārbaudes organizācijas atzīšanu.  | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Regula Nr. 1178/2011 I pielikuma FCL.055. punkts attiecībā uz prasību gaisa kuģu lidojumu apkalpes locekļiem pierādīt radio komunikācijā izmantojamās valodas zināšanu līmeni ir ieviests ar Ministru kabineta 2018.gada 11.decembra noteikumiem Nr.762 “Civilās aviācijas gaisa kuģa lidojumu apkalpes locekļu sertificēšanas noteikumi”. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Starptautiskās civilās aviācijas organizācijas (*ICAO*) dokumenta "ICAO valodas prasmes prasību īstenošanas rokasgrāmata" (*doc 9835*);Eiropas Savienības Aviācijas drošības aģentūras (*EASA*) dokumenta "Pieņemamie līdzekļi atbilstības nodrošināšanai. FCL daļa" |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Starptautiskās civilās aviācijas organizācijas (*ICAO*) dokumentā "ICAO valodas prasmes prasību īstenošanas rokasgrāmata" (*doc 9835*) ir noteiktas detalizētas prasības aviācijas valodu zināšanas līmeņa pārbaužu veikšanai. Šajā dokumentā arī ir noteiktas pamata prasības organizācijām, kuras vēlas iegūt tiesības veikt valodu zināšanu pārbaudes.  | Projekta 1.; 2. un 4.punkts. | Tiek izpildītas pilnībā |
| Eiropas Savienības Aviācijas drošības aģentūras (*EASA*) dokumenta "Pieņemamie līdzekļi atbilstības nodrošināšanai. FCL daļa" AMC1 FCL.055 punktā noteikti pamata kritēriji attiecībā uz aviācijas valodu zināšanu pārbaudi, lai nodrošinātu atbilstību regulas Nr.1178/2011 I pielikuma FCL.055 punktā prasībām. Šajā dokumentā arīir ietvērta atsauce uz ICAO *Doc 9835.*  | Projekta 1.; 2. un 4.punkts. | Tiek izpildītas pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām projekta izstrādes procesā ievietots 2021.gada \_\_\_\_\_\_\_\_ Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>  |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Civilās aviācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta institūcijas līdzšinējo funkciju un cilvēkresursu ietvaros. Projekta izpildei nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I.Stepanova

I.Lieģe,67507903

inese.liege@caa.gov.lv